jkorsvik/nowiki_second_scrape_merged huggingface dataset:
Åna fengsel

Åna fengsel er et fengsel i Hå kommune i Rogaland. Det er ett av Norges største fengsler og har plass til 179 innsatte; 165 i en høysikkerhetsavdeling og 24 i en avdeling med åpen soning. Fengselet er kun for mannlige innsatte. Det finnes et gjerde rundt luftegården i høysikkerhetsavdelingen, på omtrent 10 meter, men ingen mur rundt fengselet. Det finnes tilfeller der personer har rømt. 
Åna fengsel var også fram 2019 en av Norges største gårder, blant annet med omtrent 100 melkekyr.


== Lukket avdeling ==
I den lukkede avdelingen var det tidligere firemannsceller. Åna fengsel var det eneste fengselet i Norge som har så mange innsatte på samme celle. Denne ordningen har blitt kritisert som uverdig. Ordningen med firemannsceller opphørte i oktober 2010. Åna fengsel ble i første tiår av 2000-tallet kritisert for store narkotikaproblemer, men det var samtidig et faktum at problemet med utstrakt narkotikaomsetning og -bruk var felles for de fleste fengsler i Norge.


== Åpen avdeling ==
De 24 åpne soningsplassene ble åpnet i 2006, og består av leiligheter med fire personer i hver boenhet. Denne avdelingen er hovedsakelig for innsatte som er i sluttfasen av sin soning.


== Gårdsdrift ==
Foruten å være et av Norges største fengsel er Åna også et av landets største gårdsbruk, med 1330 dekar dyrket jord.
Det dyrkede arealet brukes til fôrproduksjon og korn. Eng til slått og beite utgjør ca. 650 dekar. Grønnforevekster, poteter, rotvekster og grønnsaker ca. 100 dekar.
I fjøset er det plass til ca. 100 vokse melkekyr i tillegg til om lag 120 kalver og ungdyr. Fjøset ble i 1994 ombygget for moderne løsdrift. Grisehuset hadde plass til ca. 20 purker og 100 slaktegris. Her ble det drevet kombinert produksjon, dvs at det fores smågriser fram til slakt.
Åna fengsel hadde fra 2003 til 2009 det eneste gårdsbaserte biogass anlegget i drift i Norge. Anlegget, som fortsatt er i drift, nå ved bruk av gjødsel fra nabogårder, benyttet gjødsel fra storfe fra egen gård og fiskeavfall fra et lokalt behandlingsanlegg.
Gårdsdriften i fengselet ble avviklet f.o.m. 2019 grunnet økning av tungt kriminelt innsatte, som gjorde at det ikke lenger var mange nok med høy nok sikkerhetsklarering til å gå ute og drive gården.


== Historie ==
Åna fengsel har opprinnelse som tvangsarbeidsanstalt. Opstad tvangsarbeiderhus ble åpnet i 1915, og var en anstalt med tvangsarbeid for løsgjengere fram til løsgjengerlovens bestemmelser om tvangsarbeid ble opphevet i 1970. Anstalten skiftet da navn til Åna kretsfengsel, og var sete for Vestre fengselsdistrikt fram til 2000. Navnet på fengselet ble senere endret til Åna fengsel.


== Referanser ==


== Eksterne lenker ==
www.kriminalomsorgen.no
Åna fengsel
Valsneset vindpark

Valsneset vindpark er en samling på seks vindmøller på Valsneset nord for Botngård i Ørland kommune i Trøndelag.  Den har vært i drift siden november 2006. 
Parken har  fem vindmøller fra den tyske produsenten Enercon GmbH med 2,3 MW, 64,5 m navhøyde og 71 m rotor. 
Total effekt er 11,5 MW. Årsproduksjon er 32 GWh.
Valsneset Vindpark eies og drives av TrønderEnergi. Det er også en liten prototype vindmølle i drift fra Norsk vindkraft forskningsinstitutt Viva AS med 225 kW.

		


== Referanser ==


== Kilder ==
«NVE Atlas». Vindkraftverk – utbygd.  Norges vassdrags- og energidirektorat
NVE vindkraftverk
Trønderenergi


== Eksterne lenker ==
(en) Valsneset vindpark – kategori av bilder, video eller lyd på Commons
Populasjonsøkologi

Populasjonsøkologi er en gren av økologien som omhandler den enkelte arts populasjon i interaksjon med miljøet. Formålet er å forklare fordelingen og forekomsten av artene lokalt eller globalt.
Populasjonsøkologi tar blant annet for seg:

Populasjonsstørrelse – antall individer
Populasjonstetthet – antall individer per areal eller volum ved et gitt tidspunkt
Dispersjon – geografisk fordeling av populasjonen
Demografi – aldersfordeling innen en populasjon
Fødsels- og dødsrate
LivslengdePopulasjonsøkologi kan være til nytte i jakt- og fiske-industri og -forvaltning, skogbruk, landbruk og innen håndtering av utrydningstruede arter.
The Boondock Saints

The Boondock Saints er en actionthriller fra 1999, skrevet og regissert av Troy Duffy. Hovedpersonene i filmen spilles av Sean Patrick Flanery og Norman Reedus som tvillingene Connor og Murphy McManus. De to irske brødrene blir "lovløse" etter at de dreper to medlemmer av den russiske mafiaen i selvforsvar. McManus-brødrene tror at de er på et oppdrag fra Gud, og sammen med deres venn David Della Rocco prøver de å fjerne all ondskapen i Boston – som blant annet inkluderer den russiske og italienske mafiaen. I mellomtiden prøver FBI-agenten Paul Smecker, spilt av Willem Dafoe, å finne ut hvem som begår drapene.
Filmen ble ikke sluppet på kino i etterkant av Columbine-massakren og ble kun vist på noen få skjermer før den ble tatt av plakaten og gitt ut på dvd. Filmen fikk middelmådige anmeldelser, men har idag en kultstatus blant fans.
En oppfølger: The Boondock Saints II: All Saints Day ble sluppet 30. oktober 2009.


== Skuespillere ==
Willem Dafoe som spesialagent Paul Smecker fra FBI som får i oppgave å etterforske MacManus-brødrene.
Sean Patrick Flanery som Connor MacManus. En av MacManus-brødrene.
Norman Reedus som Murphy MacManus. Den andre av MacManus-brødrene.
David Della Rocco som David "The Funny Man" Della Rocco. Håndlanger for Yakavetta og hans gjeng.
Billy Connolly som Noah "Il Duce" MacManus. Faren til Connor og Murphy.
Bob Marley som etterforsker David Greenly fra Boston Police Department som får i oppgave å etterforske en rekke mord i Boston-området.
David Ferry som etterforsker "Dolly" Alapopskalius.
Brian Mahoney som etterforsker Duffy.
Richard Fitzpatrick som øverste sjef for hele Boston Police Department.
Carlo Rota som Giuseppe "Papa Joe" Yakavetta. Leder for en mektig mafia i Boston.


== Referanser ==


== Eksterne lenker ==
(en) The Boondock Saints på Internet Movie Database 
(no) The Boondock Saints hos Filmfront 
(sv) The Boondock Saints i Svensk Filmdatabas 
(da) The Boondock Saints i Danmark Nationale Filminstitut 
(fr) The Boondock Saints på Allociné 
(nl) The Boondock Saints på MovieMeter 
(en) The Boondock Saints på AllMovie 
(en) The Boondock Saints på Turner Classic Movies 
(en) The Boondock Saints på Rotten Tomatoes 
(en) The Boondock Saints på Metacritic
Limnophila sessiliflora

Limnophila sessiliflora er en vannplante som har blitt en populær akvarieplante. 
Den regnes nå som et ugress flere steder i verden hvor den har blitt introdusert.
Stengelen kan bli opptil fire meter lang, med noen få centimeter som stikker over vannflaten.
De bladene som er over vannflaten er mer eller mindre lanseformede. Undervannsbladene er svært annerledes; de er fint oppdelte og fjæraktige.
Blomster er ikke vanlige. De er blå, fiolette, rosa eller lavenderfarget.


== Eksterne lenker ==
(en) Limnophila sessiliflora i Encyclopedia of Life 
(en) Limnophila sessiliflora i Global Biodiversity Information Facility 
(en) Limnophila sessiliflora hos ITIS 
(en) Limnophila sessiliflora hos NCBI 
(en) Limnophila sessiliflora hos The International Plant Names Index 
(en) Limnophila sessiliflora hos Tropicos 
(en) Kategori:Limnophila sessiliflora – bilder, video eller lyd på Wikimedia Commons 
(en) Limnophila sessiliflora – galleri av bilder, video eller lyd på Wikimedia Commons 
Limnophila sessiliflora – detaljert informasjon på Wikispecies
Limnophila

Limnophila er en gruppe planter i kjempefamilien. Det vitenskapelige navnet kommer fra latin og betyr «dam-elskende», en referanse til at de lever i vann.


== Eksterne lenker ==
(en) Limnophila i Global Biodiversity Information Facility 
(no) Limnophila hos Artsdatabanken 
(en) Limnophila hos ITIS 
(en) Limnophila hos NCBI 
(en) Limnophila hos The International Plant Names Index 
(en) Limnophila hos Tropicos 
(en) Kategori:Limnophila – bilder, video eller lyd på Wikimedia Commons 
Limnophila (R.Br.) – detaljert informasjon på Wikispecies
White Rabbit

«White Rabbit» er en psykedelisk rock-sang skrevet av Grace Slick mens hun var med i The Great Society (band). Hun tok den med til Jefferson Airplane, som oppnådde 8.-plass på de amerikanske hitlistene med singelutgivelsen av sin innspilling. Jefferson Airplane hadde sangen med på Surrealistic Pillow (1967).
Teksten er inspirert av Alice i Eventyrland (1865) og Gjennom speilet (1871)  av Lewis Carroll, mens den musikalske oppbygningen henter inspirasjon både fra Miles Davis' Sketches of Spain (1960) og Boléro (1928) av Maurice Ravel.


== Personell ==
Grace Slick – vokal
Jorma Kaukonen – leadgitar
Paul Kantner – rytmegitar
Jack Casady – bass
Spencer Dryden – trommer


== Referanser ==
Nittedalskalderaen

Nittedalkalderaen er en kaldera i Nittedal i Akershus med en diameter på 10 km. Området tilhører Oslofeltets geologi.Nittedalkalderaen strekker seg fra Grefsen–Grorud i syd til Nittedal i nord. Kalderaen ble dannet ved vulkansk aktivitet i permtiden og senere kollaps av vulkankjeglen.
Deler av kalderagrensen (en «ringgang») kan observeres på nordsiden av Ørfiskebekken vest for Nittedal stasjon, videre over Lørenskoghøgda og mot Mellomkollen.


== Referanser ==
Shonda Rhimes

Shonda Rhimes (født 13. januar 1970 i Chicago i Illinois) er en amerikansk manusforfatter, regissør og produsent. 
Hun er kjent for å stå bak TV-seriene Grey's Anatomy, Private Practice og Scandal. Rhimes har også vært produsent for serien Off the Map og er skaper av TV-serien Scandal.


== Referanser ==


== Eksterne lenker ==
(en) Shonda Rhimes på Internet Movie Database 
(sv) Shonda Rhimes i Svensk Filmdatabas 
(da) Shonda Rhimes på Filmdatabasen 
(da) Shonda Rhimes på Scope 
(fr) Shonda Rhimes på Allociné 
(en) Shonda Rhimes på AllMovie 
(en) Shonda Rhimes hos Rotten Tomatoes 
(en) Shonda Rhimes hos The Movie Database
Kriminalnoveller

En kriminalnovelle er en litterær sjanger.


== Kriminalnovellens historie ==

Kriminalnovellen så sitt lys for første gang i 1841 med Edgar Allan Poes historie Mordene i Rue Morgue. Poe gav også ut to historier til med amatørdetektiven C. August Dupin. 
Åtte år etter at Mordene i Rue Morgue ble utgitt døde Poe, bare 40 år gammel, og det kom ingen ny kriminalnovelle som er verd å snakke om før legen Arthur Conan Doyle gav ut sin første kriminalnovelle om hans berømte detektiv Sherlock Holmes. Den første novellen av i alt 56 noveller om Holmes var Skandale i Böhmen som ble trykket i Strand Magazine i 1888. Sherlock Holmes-historiene tok av som ild i tørt gress. Men i 1893 bestemte Doyle seg for å ta sin detektiv av dage, fordi Doyle fryktet at Holmes ville overskygge hans øvrige ambisjoner.
Tomrommet etter Holmes' død var imidlertid stor hos folk, og selv om mange prøvde å fylle det var det ingen som klarte det i samme grad som Doyle. Det varte dog ikke lenge før Doyle fikk et tilbud han ikke kunne si nei til, og dermed ble det enda flere historier om Holmes og Watson.


== Årene før og etter andre verdenskrig ==
Før andre verdenskrig var kriminalnovellen nesten like viktig som kriminalromanene. Det var mange viktige kriminalforfattere som i store deler av sine karrierer skrev noveller, som G.K. Chestertons mange noveller om presten Fader Brown som løste mysterier. Agatha Christie har skrevet over 50 kriminalnoveller om Hercule Poirot og en del om miss Marple, som ble lansert i novelleform i 1928.
Dorothy L. Sayers gav også ut en betydelig mengde noveller om Lord Peter Wimsey, og John Dickson Carr skrev også en god del noveller. Noe av dem var om Gideon Fell mens andre var om Oberst March, hvor sistnevnte kun opptrer i novelleform. Carr skrev også noveller uten detektiver, som den skumle Blind Hette som er et «lukket rom-mysterium».
Årene etter andre verdenskrig dukket det opp en tøffere sjanger, «hardkokt krim», hvor forfattere som Raymond Chandler og Dashiell Hammett bidro.
Det dukket også opp kriminalmagasiner som inneholdt kriminalnoveller. Disse magasinene var blant annet Ellery Queen's Mystery Magazine og Alfred Hitchcock's Mystery Magazine. Mannfolkmagasinet Playboy utgav også en del av Roald Dahls særegne noveller.


== Viktige forfattere av kriminalnoveller ==
Edgar Allan Poe
Arthur Conan Doyle
G.K. Chesterton
Raymond Chandler
Dashiell Hammett
Dorothy L. Sayers
Gunnar Staalesen
John Dickson Carr
P.D. James
Fredrik Skagen
E. C. Bentley
Colin Dexter
Roald Dahl
Stanley Ellin
Bessakerfjellet vindpark

Bessakerfjellet vindpark er et vindkraftverk på Bessakerfjellet ved Bessaker i Åfjord kommune i Trøndelag.  Den ble bygget juli til november 2007 med tolv vindmøller og tretten til ble bygget sommeren 2008. Offisiell åpning var 3. oktober 2008. Vindparken eies og drives av TrønderEnergi. 
Vindmøllene er fra den tyske produsenten Enercon GmbH og har en effekt på 2,3 MW, 64,5 m navhøyde og 71 m med rotorblader. Med 57,5 MW var vindparken nest størst i Norge pr. 2008, årlig nominel produksjon er 175 GWh. TrønderEnergi angir produksjon till 162 GWh, men kan i goe år være 183 GWh.12 kilometer vei har blitt bygd på fjellet for å betjene vindparken, som er fordelt over et område på 3,5 km². 
Skomakerfjellet vindkraftverk ble tidligere kalt Bessakerfjellet II.


== Kraftproduksjon ==


== Referanser ==


== Eksterne lenker ==
«NVE Atlas». Vindkraftverk – utbygd.  Norges vassdrags- og energidirektorat
NVE vindkraftverk
Omtale av Bessakerfjellet vindpark hos TrønderEnergi
Entreprenørfirma Syltern for Bessakerfjellets infrastruktur, flere bilder
Enercon
Voice of a Tortured Skull

Voice of a Tortured Skull er et demoalbum utgitt av det norske black metal-bandet Mayhem.


== Sporliste ==
«Voice of a Tortured Skull» (2:22)
«Carnage» (4:14)
«Ghoul» (3:31)
«Black Metal» (2:06) (Venom coverlåt)
«Pure Fucking Armageddon» (2:49)


== Artister ==
Euronymous (Øystein Aarseth) – Gitar
Necrobutcher (Jørn Stubberud) – Bass, vokal
Manheim (Kjetil Manheim) – Trommer
Inertgass

Inertgass er en dekkgass som brukes når man ønsker at en spesiell kjemisk reaksjon ikke skal skje. 


== Brannslokking ==
Gass som ikke vil reagere med stoffene som brenner og tar opp plassen for oksygen i lufta er brukt for eksempel i Halon-anlegg for brannslokking. En tank med brennbare væsker kan fylles med inertgass når væsken tømmes ut, for å redusere eksplosjonsfare. Eksos fra en motor kan også brukes som slik inertgass.
Det vil være fare ved å gå inn i slike tanker uten egen lufttilførsel, fordi surstoffmangelen fort gjør at personen mister bevisstheten.


== Sveising ==
Oksygen i lufta kan bli omdannet til ozon ved sveising. Dette kan hindres ved å fjerne luft ved at sveisingen skjer i gass som tilføres ved gassdekket buesveising. Gassen brukes i forbindelse med LMIG-sveising (L-Metall inert gas)MIG-sveising (Metal inert gas), TIG-sveising (Tungsten inert gas), rørtrådsveising, plasmasveising og lettmetallsveising.
Inert vil si ikke aktiv, det betyr at gassen ikke reagerer med sveisebadet på noen som helst måte, i motsetning til en aktiv gass. Hensikten med en ikke-aktiv sveisegass vil være å beskytte sveisefugen mot atmosfærisk forurensing. Med andre ord, mot å inngå forbindelser med oksygen og nitrogen i luften. 
Eksempler på en inertgass kan være argon, helium, eller blandinger som Ar+C02, Ar+02 og He+Ar. Ved å blande gasser oppnår man forskjellige sveiseegenskaper og endrer inntregningsprofilen på sveisen. «Secure» og "mison" er handelsnavn på en gassblanding av Argon (Ar), kulldioksid (CO2) og NO.


== Kilder ==
(no) Inertgass i Store norske leksikon
Direkte ordførervalg under kommunevalget 2003

Direkte ordførervalg under kommunevalget 2003 ble arrangert i 33 kommuner. Det ble arrangert valg i ytterligere to kommuner, men i Vågan oppnådde man ikke en valgdeltakelse på over 50 % mens i Skånland ble det stemmelikhet. I begge tilfeller ble ordførerfordelingen bestemt av det nye kommunestyret. Salangen skulle arrangere, men har trakk den ene kandidatene seg og sittende ordfører Ivar B. Prestbakmo var eneste kandidat.


== Ordførernes partitilknytning ==


== Ordførere ==


== Eksterne lenker ==
Om valgmetodene hos NRK
Kilde (SSB)
Pure Fucking Armageddon

Pure Fucking Armageddon er et demoalbum utgitt av det norske black metal-bandet Mayhem. De første fem sporene er fra den originale demoen (Voice of a Tortured Skull), spor 6 til 9 er nyinnspillinger.


== Sporliste ==
«Voice of a Tortured Skull» (2:22)
«Carnage» (4:14)
«Ghoul» (3:31)
«Black Metal» (Total Death-versjon) (2:06) (Venom-coverlåt)
«Pure Fucking Armageddon» (2:50)
«Mayhem» (1:46)
«Ghoul» (umikset versjon) (3:43)
«Pure Fucking Armageddon» (umikset versjon) (2:43)
«Carnage» (umikset versjon) (4:32)


== Artister ==
Euronymous (Øystein Aarseth) – gitar
Necrobutcher (Jørn Stubberud) – bass, vokal
Manheim (Kjetil Manheim) – trommer


== Kilder ==

(en) Pure Fucking Armageddon på Discogs
Tor-Marius Gromstad

Tor-Marius Gromstad (født 8. juli 1989 i Arendal, død 12. mai 2012 i Oslo) var en fotballspiller som spilte for Stabæk Fotball. 
Gromstad tok over drakt nummer 16 i Stabæk etter Christian Holter som la opp etter 2005-sesongen. Han kom til Stabæk fra FK Arendal i 2007. Han hadde sine første kamper i 2008 sesongen, og spilte totalt 43 kamper hvorav 29 fra start.Gromstad kunne spille som både midtstopper og back, men han trivdes aller best i rollen som sentral midtbanespiller.Tor-Marius Gromstad var tillitsvalgt i Norske Idrettsutøveres Sentralorganisasjon.14. mai 2012 ble han funnet død etter å ha blitt meldt savnet 12. mai.


== Referanser ==


== Eksterne lenker ==
Profil hos Stabæk Fotball
Profil hos FK Arendal
Kjell Veivåg

Kjell Magne Veivåg (født 21. august 1946) er en norsk politiker fra Venstre. 
I perioden 2001-2003 var Kjell Veivåg byråd for kultur og utdanning i Oslo, og fra 2007 til 2011 var han nestleder i bystyrets komité for kultur og utdanning . Han var Venstres kandidat til ordførervervet ved bystyrevalget i 2007.
I november 2008 ble han nominert som 5. kandidat på Oslo Venstres liste ved stortingsvalget i 2009.
Veivåg er utdannet cand.jur. fra Universitetet i Oslo med spesialfag arbeidsrett, og han har studier i ledelse fra Bedriftsøkonomisk Institutt (BI). Han har hatt en rekke styreverv knyttet til norske og internasjonale studie- og læringsmiljøer. Han sitter i styret for Sunnaas sykehus.
Kjell Veivåg har tidligere bl.a. vært rektor og direktør for undervisning i NKS-Gruppen.
ViaNova

ViaNova AS er holdingselskap for de to selskapene Vianova Systems og ViaNova Plan og Trafikk. Selskapet ble etablert i 1988 i nært samarbeid med firmaet Dr.ing Aas-Jakobsen for å tilby rådgivende ingeniørtjenester innenfor samferdsel, med spesiell vekt på bruk og utvikling av programvare innenfor denne bransjen. Hovedkontoret er i Sandvika, Bærum. ViaNova deltok på en rekke interessante vegprosjekter i det sentrale Østland, som Festningstunnelen, Svartdalstunnelen, Ekebergtunnelen m.v.
Etter at selskapet på 1990-tallet hadde vokst fra 25 ansatte til 70 og hadde fått stor suksess med IT-systemet Novapoint (tidligere NovaCAD), som ble tatt i bruk over hele Norden, ble det i 2000 gjennomført en fisjon som førte til opprettelsen av et selskap for planlegging og prosjektering av veger og gater og et selskap som arbeidet med IT.


== Referanser ==


== Eksterne lenker ==
ViaNovas hjemmeside
Vianova Systems offisielle hjemmeside Arkivert 26. juli 2013 hos Wayback Machine.
ViaNova Plan og Trafikk offisielle hjemmeside
Eurythmics

Eurythmics var et new wave- og synthpopband som ble startet i 1980 med Annie Lennox og Dave Stewart. Gruppen var en eksponent for blant annet new romantic-sjangeren, men mer i krysningspunktet elektronica/soul på grunn av Lennox' stemme.
Eurythmics har oppnådd stor kommersiell suksess over hele verden. Lennox og Stewart har mottatt tilsammen elleve Brit Awards, som er rekord i Storbritannia, samt flere Ivor Novello priser, fem Grammies og én Oscar (Annie Lennox for sangen Into the west fra filmen Ringenes Herre III - Atter en konge. Eurythmics ble innvotert i Rock and Roll Hall of Fame i 2022.Gruppens gjennombrudd kom i 1983 med albumet Sweet Dreams (Are Made of This), som også er navnet på en av deres mest kjente sanger.
Eurythmics hadde pause fra 1990 til 1998 for å konsentrere seg om soloprosjekter, men i 1999 møttes Lennox og Stewart igjen og besluttet seg for gi ut et siste studioalbum Peace med påfølgende verdensturnè. Peace inneholder bla hit-singlene 17 again og I Saved the World Today. I 2005 ga de ut 2 nye låter på samlealbumet Ultimate Collection, hvorav I've Got A Life ble deres foreløpig siste singel, før douen ble oppløst.
Eurythmics var kjent for sine nyskapende og spesielle musikkvideoer, blant annet spilte de inn videoer til alle sangene på albumet Savage fra 1987. De hadde også sitt eget videoproduksjonsselskap The Oil Factory, som ble drevet av Daves bror John Stewart.


== Diskografi ==


=== Album ===


=== Singler ===


== Referanser ==


== Eksterne lenker ==
Offisielt nettsted 
(en) Eurythmics – kategori av bilder, video eller lyd på Commons 
(en) Eurythmics på Internet Movie Database 
(en) Eurythmics på Apple Music 
(en) Eurythmics på Discogs 
(en) Eurythmics på MusicBrainz 
(en) Eurythmics på SoundCloud 
(en) Eurythmics på Spotify 
(en) Eurythmics på Songkick 
(en) Eurythmics på Last.fm 
(en) Eurythmics på Genius — sangtekster 
(en) Eurythmics på AllMusic 
Eurythmics på Twitter 
Eurythmics på Facebook 
Eurythmics på Instagram 
Eurythmics på YouTube 
Eurythmics på YouTube 
Eurythmics på Myspace 
Ethrill.net 
Eurythmics Video Visionaries
The Ultimate Eurythmics Discography
Avni Pepa

Avni Pepa (født 14. november 1988) er en norsk-kosovisk fotballspiller for den norske klubben Arendal Fotball. Han er forsvarsspiller.
I deler av 2007-sesongen var han utleid til Mandalskameratene og deler av 2008-sesongen var han utleid til Vindbjart.
Han var i 2009-sesongen utlånt til Fram Larvik 
I 2010-sesongen klarte Pepa mer eller mindre og spille seg til fast plass på A-laget til Start.
Avni Pepa skal i 2012 sesongen ta del i Sandnes Ulfs første sesong på øverste nivå. Pepa gikk gratis fra Start til Sandnes etter at han ikke fikk fornyet kontrakt med Start som rykket ned fra Tippeligaen.


== Eksterne lenker ==
(en) Avni Pepa – UEFA 
(en) Avni Pepa – Transfermarkt 
(en) Avni Pepa – national-football-teams.com 
(en) Avni Pepa – FootballDatabase.eu 
(en) Avni Pepa – Soccerway 
(en) Avni Pepa – EU-Football.info 
(no) Avni Pepa – Norges Fotballforbund 
(en) Avni Pepa – FBref 
Avni Pepa på www.nifs.no
Nyhetsanker

Ankermann omdirigeres hit. Det kan også være en mann som har siste etappe på en stafett.Nyhetsanker eller bare anker er en vanlig betegnelse på programlederen i et nyhetsprogram på fjernsyn eller radio. Gjennom sin programlederrolle kan enkelte journalister bli svært kjente for publikum.
Begrepet er hentet fra amerikansk TV hvor betegnelsen «anchor» med denne betydningen kom i bruk rundt 1950.


== Eksterne lenker ==
Søk etter Nyhetsanker i Bokmålsordboka og Nynorskordboka eller i Det Norske Akademis ordbok
U.S. Legions

U.S. Legions er et samlealbum av det norske black metal-bandet Mayhem. Spor 1 til 7 er konsert-spor, mens spor 8 til 12 er gamle innspillinger av låter fra Grand Declaration of War.


== Sporliste ==
«Fall of Seraphs» (5:56)
«Carnage» (3:55)
«View from Nihil» (2:59)
«To Daimonion» (2:55)
«Chainsaw Gutsfuck» (5:13)
«Pure Fucking Armageddon» (1:22)
«Necrolust (from U.S.A.)» (4:03)
«To Daimonion» (3:15)
«View from Nihil» (2:58)
«In the Lies Where Upon You Lay» (5:56)
«Crystallized Pain in Deconstruction» (4:01)
«Completion in Science of Agony» (2:09)


== Artister ==
Maniac (Sven Erik Kristiansen) – Vokal
Blasphemer (Rune Eriksen) – Gitar
Necrobutcher (Jørn Stubberud) – Bass
Hellhammer (Jan Axel Blomberg) – Trommer


== Eksterne lenker ==
(en) U.S. Legions på Discogs 
(en) U.S. Legions på MusicBrainz